รายงานล่าสุดระบุว่า แผ่นน้ำแข็งที่กรีนแลนด์ กำลังละลายในอัตราที่เร็วกว่าเดิม
รายงานล่าสุดที่คำนวณข้อมูลจากดาวเทียม และลักษณะการเปลี่ยนแปลงทางภูมิทัศน์ของเกาะกรีนแลนด์ระบุว่า แผ่นน้ำแข็งที่กรีนแลนด์กำลังละลายในอัต
รายงานฉบับใหม่ระบุว่าในช่วงเวลา 8ปีตั้งแต่ปี 2000 จนถึงปีที่แล้ว แผ่นน้ำแข็งที่เกาะกรีนแลนด์หายไปราว 1ล้านล้านกับอีก 5 แสนล้านตัน เป็นผลให้ระดับน้ำทะเลเพิ่มขึ้นเฉลี่ยปีละ 0.46มิลลิเมตร และในช่วง 2 ปีที่ผ่านมา อัตราการลดลงของแผ่นน้ำแข็งที่เกาะกรีนแลนด์เกิดเร็วขึ้นกว่าเดิมเนื่องจากภาวะโลกร้อนส่งผลให้ระดับน้ำทะเลเพิ่มขึ้นเฉลี่ยปีละ 0.75 มิลลิเมตร เชื่อกันว่าตัวเลขดังกล่าว เป็นข้อมูลที่น่าเชื่อถือมากที่สุดในขณะนี้เพราะเป็นข้อมูลที่ได้จากดาวเทียมปรับสภาพแรงโน้มถ่วง และทดสอบสภาพบรรยากาศที่เรียกว่าGRACE ประกอบกับข้อมูลจากคอมพิวเตอร์ เกี่ยวกับลักษณะการเปลี่ยนแปลงทางภูมิทัศน์ของเกาะกรีนแลนด์โดยดาวเทียม GRACE ตรวจจับได้ว่าแรงโน้มถ่วงของเกาะกรีนแลนด์มีการเปลี่ยนแปลงเนื่องจากขนาดแผ่นน้ำแข็งลดลง อย่างไรก็ตามข้อมูลที่ได้นั้นมิได้บ่งบอกให้นักวิทยาศาสตร์ทราบว่า แผ่นน้ำแข็งลดลงเพราะสาเหตุใดศาสตราจารย์ Michiel van den Broeke แห่งภาควิชาอุตุนิยมวิทยาขั้วโลกของมหาวิทยาลัยUtrecht ในเนเธอร์แลนด์ ระบุว่า ข้อมูลบางอย่างชี้ว่าระดับน้ำทะเลกำลังสูงขึ้นโดยเชื่อว่าเป็นเพราะธารน้ำแข็งที่แยกตัวออกไปได้ ก่อตัวขึ้นเป็นภูเขาน้ำแข็งกลางทะเลรวมทั้งการละลายของน้ำแข็งบนเกาะกรีนแลนด์ ซึ่ง 2 สาเหตุนี้มีส่วนสำคัญที่ทำให้แผ่นน้ำแข็งบนเกาะกรีนแลนด์ลดขนาดลงด้วย ในขณะเดียวกันผู้เชี่ยวชาญบางคนเชื่อว่า หากแนวโน้มยังเป็นเช่นนี้ต่อไประดับน้ำทะเลทั่วโลกจะสูงขึ้นประมาณ 1 เมตรหรือมากกว่านั้นก่อนสิ้นศตวรรษนี้และนั่นยิ่งเน้นย้ำความสำคัญของรายงานเรื่องแผ่นน้ำแข็งบนเกาะกรีนแลนด์ชิ้นนี้ ศาสตราจารย์ Steve Nerem แห่งมหาวิทยาลัยโคโลราโด้ วิทยาเขต Boulder กล่าวว่าแผ่นน้ำแข็งนั้นจะต้องละลายอย่างแน่นอนในอนาคต และหากแผ่นน้ำแข็งที่กรีนแลนด์ละลายทั้งเกาะจะส่งผลให้ระดับน้ำทะเลทั่วโลกสูงขึ้นถึง 7 เมตร แต่คำถามสำคัญก็คือจะละลายเร็วแค่ไหนและจะละลายมากแค่ไหนในช่วง 100 ปี 1,000 ปี หรือ 2,000 ปี ศาสตราจารย์ Neremบอกว่า หากระดับน้ำทะเลสูงขึ้นอย่างรวดเร็ว ซึ่งอาจเป็นในช่วง 50 ปีจะเป็นเรื่องยากที่จะสร้างเขื่อนหรือสิ่งก่อสร้างอื่นๆ เพื่อป้องกันน้ำทะเลท่วมแต่หากการละลายใช้เวลาหลายร้อยปี ก็อาจจะนานพอที่จะอพยพประชาชนออกจากพื้นที่ และหาวิธีรับมือรายงานเรื่องนี้ตีพิมพ์อยู่ในวารสาร Science